Maltas specialo internatpamatškola

**Maltas specialo internatpamatškola** ir Rezeknis nūvoda pašvaļdeibys dybynota i pakļauteibā esošo mōceibu īstōde, kuris darbeibys profils ir specialo pamatizgleiteiba bārnim ar goreigos atteisteibas trauciejumim, 1.&nbsp;kvalifikacejis leimeņa profesionalo izgleiteiba i interešu izgleiteiba.

## Eisa vēsture
Maltas specialo internatpamatškola (agrōkais nūsaukums – Maltas paleigškola – internats) dybynōta 1960.&nbsp;goda 15.&nbsp;augustā. Škola ir Rezeknes nūvoda Maltā, Rozentovys īlā&nbsp;9, īpretim Rozentovys Svāto Krysta pagūdynōšonas Rōmas katōļu bazneicai.
Pyrmō školas āka beja nalela, calta pyrms Ūtro pasaulys kara i myusdīnōs vairs nav saglobōjusīs. 1968.godā tika izcalta jauna kūpmitņu tipa āka, kurā nu 1975.goda ir īkōrtōtys ari mōceibu klases. Nu 1999.goda školai ir strukturvīneiba Maltā, Kolnu īlā&nbsp;4, kurā ir izvītōtys mōceibu klasis i internats bārnim ar smogim goreigos atteisteibas trauciejumim, taipat rehabilitacijas proceduru telpys.

Vēsturiski školas nūsaukumi:
* 1960. – Maltas paleigškola – internats  
* 1996. – Maltas specialo internatškola ar orūdmōceibu gareigi atpalykušim bārnim
* 2000. – Maltas specialo bōriņu internatškola bārnim ar goreigos atteisteibas trauciejumim 
* 2005. – Maltas specialo bōriņu internatpamatškola bārnim ar goreigos atteisteibas trauciejumim
* 2008. – Maltas specialo sanatorijas internatpamatškola bārnim ar goreigos atteisteibas trauciejumim
* 2009. – Maltas specialo sanatorijas internatpamatškola
* 2010. – Maltas specialo internatpamatškola.

## Direktori
* 1960. – Aleksandrs Beļaks
* 1989. – Lija Korkliša
* 1990. – Ivans Bebrišs
* 2015. – Georgs Ignatjevs

## Sasnāgumi
Maltas specialōs internatpamatškolas audzēkni ar dažaidim panōkumim pīsadolas golvonūkōrt specialūs školu sporta i kulturas aktivitates Latgolas regiona.

## Absolventi
Nu Maltas specialos internatpamatškolas pyrmō izlaiduma – 1966.goda leidz 2016. godam pamatizgleiteibu apguva 894 audzēkni. 

## Izgleiteibys programys
Maltas specialaja internatpamatškola var apgyut vyspōrejōs i profesionalōs izgleiteibys programys:
* Specialōs pirmškolas izgleiteibas programa izgleitojamajīm ar goreigos atteisteibas trauciejumim (IP kods: 01015811)
* Mozōkumtauteibu specialōs pirmškolas izgleiteibas programa izgleitojamajīm ar goreigos atteisteibas trauciejumim (IP kods: 01015821)
* Specialōs pirmškolas izgleiteibas programa izgleitojamajīm ar smogim goreigos atteisteibas trauciejumim vai vairōkim smogim goreigos atteisteibas trauciejumim  (IP kods: 01015911)
* Mozōkumtauteibu specialōs pirmškolas izgleiteibas programa izgleitojamajīm ar smogim goreigos atteisteibas trauciejumim vai vairōkim smogim goreigos atteisteibas trauciejumim  (IP kods: 01015921)
* Specialōs pamatizgleiteibas programa izgleitojamajīm ar goreigos atteisteibas trauciejumim (IP kods: 21015811)
* Specialōs mozōkomtauteibu pamatizgleiteibas programa izgleitojamajīm ar goreigos atteisteibas trauciejumim (IP kods: 21015821)
* Specialōs pamatizgleiteibas programa izgleitojamajīm ar smogim goreigos atteisteibas trauciejumim vai vairōkim smogim goreigos atteisteibas trauciejumim (IP kods: 21015911)
* Specialōs mozōkomtauteibu pamatizgleiteibas programa izgleitojamajīm ar smogim goreigos atteisteibas trauciejumim vai vairōkim smogim goreigos atteisteibas trauciejumim (IP kods: 21015921)
* Šyutūs izstrōdōjumu ražōšonas tehnologija (IP kods: 22542021, kvalifikacija – paleigšyvējs)
* Kūka izstrōdōjumu izgatavōšona (IP kods:22543041, kvalifikacija – goldnyka paleigs)
* Ādynōšonas pakolpōjumi (IP kods: 22811021, kvalifikacija – povōra paleigs).

## Ōrpusklases nūdarbeibas i interešu puļceņi
Maltas specialos internatškolas interešu izgleiteibas puļceņi:
* Rūkdorbu puļceņš „Čaklōs rūceņis” (vadeitōja – Helēna Gžibovska)
* Rūkdorbu puļceņš „Enkaustikas pamati” (vadeitōja – Marita Jaško)
* Vokali instrumentalōs muzykas puļceņš (vadeitōjs – Juris Dervanovs)
* Deju puļceņš (vadeitōja – Mārīte Bukovska)
* Kuļinarejis puļceņš „Jaunūs povōru klubeņš „Ņam, ņam”” (vadeitōja – Tatjana Surgante)
* Zīpju taiseišonas puļceņš "Zīpneica"
* Teatra puļceņš
* Duovonu taiseišonas puļceņš
* Lego modeliešanas puļceņš
* Orieņtiešonuos sporta puļceņš
* Sporta spieļu puļceņš

## Tradicijis
Vysus svātkus Maltas specialaja internatpamatškola svyn kai atvērtus pasōkumus kūpā ar audzēkņu vacōkim. Kai školas tradicija jomyn  koncerty, kurus  bārni snādz Rozentovys bazneicā i Veseleibas i socialōs apryupes centrā „Malta”. Religiskus svātkus – Zīmassvātkus i Leldīnes – kotru godu  svyn divreiz, lai īprīcynotu kotru školā pōrstōvētu konfesiju. 
 
## Daleiba storptautyskūs projektūs
Īvārojamu storptautysku projektu pīredze Maltas specialajai internatpamatškolai ir nōkūtnī. Leidz šam škola ir nūdybynōjusi  partnerattīceibas ar
* Panevežas specialū školu – daudzfuncionalu centru (Panevežio specialioji mokykla – daugiafunkcis centras) Lītovā (Leitovā);
* Krasnogorodskas specialū (korekcejis) internatškolu (Красногородская специальная (коррекционная) школа – интернат для детей сирот и детей оставшихся без попечения родителей, с ограниченными возможностями здоровья) Krīvijā;
* Pleskavas apgobola ōrstnīciskōs pedagogijis i diferencētōs  apmōceibas centru (Центр лечебной педагогики и дифференцированного обучения Псковской области) Krīvijā.
Maltas specialo internatpamatškola reikoj pīredzes apmaiņu ar mynātu specialū školu i centru pedagogim, kai ari organizej kūpeigus pasōkumus i nūmetnis audzēknim.

## Ōrejōs saites
*Maltas specialos internatpamatškolas škārsteikla lopa
*Facebook lopa
*Youtube kanals